**Finn Rønne** (også engelsk **Finn Ronne**; født 20. desember 1899 i Horten, død 12. januar 1980 i Bethesda) var en norsk-amerikansk antarktisutforsker.

Finn Rønne var sønn av Martin Rønne som deltok på Roald Amundsens Fram-ekspedisjon 1910–1912. Rønne emigrerte til USA i 1923 og ble amerikansk statsborger i 1929. Etter å ha jobbet for Westinghouse Electric Corporation i noen år, deltok han i to av Richard E. Byrds ekspedisjoner til Antarktis.

Etter å ha tjenestegjort flere år i United States Navy, der han oppnådde kapteins grad, vendte Rønne tilbake til Antarktis i 1940-årene med støtte fra American Geographical Society. Ronne Antarctic Research Expedition fra 1946 til 1948 kartla og utforsket kystlinjen av Weddellhavet og satte en rekke polarrekorder. Rønne tilbakela 5 800 kilometer på ski og hundesleder – mer enn noen andre i historien. Han kone, Edith, ledsaget ham som historiker og nyhetskorresponent på denne ekspedisjonen. I 1950-årene organiserte marinen Operasjon Deepfreeze for å utfylle kartleggingen av Antarktis og etablere forskningsstasjoner. Rønne ble vitenskapelig og militær leder for en amerikansk base ved Weddellhavet.

Rønne skrev en rekke bøker om Antarktis og mange vitenskapelige artikler om polarforskning. Han mottok en rekke medaljer og utmerkelser for sin tjeneste, geografiske utforskning og vitenskapelige virke. Han mottok også St. Olavs Orden. Finn Ronne Memorial Award deles ut av The Explorers Club til enkeltpersoner som har utmerket seg innen polarforskning. Filchner-Ronne isbrem innerst i Weddelhavet er oppkalt etter ham og den tyske polarforskeren Wilhelm Filchner.

Utgivelser
----------

* *Antarctic Conquest* (1949) (med L. Sprague de Camp)
* *Antarctic Command* (1958)
* *Ronne Expedition to Antarctica* (1970)
* *Antarctica, My Destiny* (1979)

Referanser
----------

Hovedkilde:

* Biography: Captain Finn Ronne. Naval Historical Center

Andre referanser:

1. 1 2   Encyclopædia Britannica Online, oppført som Finn Ronne, Encyclopædia Britannica Online-ID biography/Finn-Ronne, besøkt 9. oktober 2017[Hentet fra Wikidata]
2. 1 2   Norsk biografisk leksikon, oppført som I Usa Ronne, Norsk biografisk leksikon ID Finn\_Rønne, besøkt 9. oktober 2017[Hentet fra Wikidata]
3. 1 2   Find a Grave, oppført som Finn Ronne, Find a Grave-ID 6615, besøkt 9. oktober 2017[Hentet fra Wikidata]
4. 1 2   Social Networks and Archival Context, oppført som Finn Ronne, SNAC Ark-ID w6k44hsh, besøkt 9. oktober 2017[Hentet fra Wikidata]
5. ↑   Store sovjetiske encyklopedi (1969–1978), avsnitt, vers eller paragraf Ронне Финн, besøkt 28. september 2015[Hentet fra Wikidata]
6. ↑   ancexplorer.army.mil[Hentet fra Wikidata]
7. ↑  *The Finn Ronne Memorial Award* (The Explorers Club) Arkivert 13. oktober 2009 hos Wayback Machine.

Eksterne lenker
---------------

* «(no) Finn Rønne». *Norsk biografisk leksikon*.
* Time Magazine 1948 Arkivert 23. august 2013 hos Wayback Machine.
* Biography of Finn Ronne, Arlington National Cemetery Website

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Encyclopædia Britannica **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** SUDOC
 |